open-index/open-wikipedia-markdown huggingface dataset:
יחסי אוגנדה–שווייץ

**יחסי אוגנדה–שווייץ** הם היחסים הדיפלומטיים הרשמיים שבין **[[אוגנדה|הרפובליקה של אוגנדה]]** לבין **[[שווייץ|הקונפדרציה השווייצרית]]**.

## היסטוריה
על פי משרד החוץ השווייצרי, היחסים הדיפלומטיים שבין אוגנדה לשווייץ הם יחסים דיפלומטיים מוגבלים יחסית מכיוון שאוגנדה אינה מדינה מתפתחת המושקעים בה משאבים שווייצרים. עקב העובדה הזאת, גם היחסים הכלכליים והתרבותיים שבין שתי המדינות מוגבלים בהתאם.

שווייץ הכירה לראשונה בעצמאותה של אוגנדה בשנת 1962, מיד לאחר זכייתה בעצמאות מהממלכה המאוחדת, ובשנת 1966 היא כוננה עם המדינה המזרח אפריקנית יחסים דיפלומטיים. בשנת 1972 שווייץ פתחה קונסוליה בקמפלה. שנה לפני כן, ב-1971 חתמו שתי המדינות על הסכם הגנה על השקעות.

תחת הדיקטטורה של אידי אמין (1971–1979), קבוצות רבות במדינה סבלו מאפליה ומדיכוי. ב-1972 שווייץ קיבלה אליה מאתיים פליטים של אוגנדים ממוצא אסייתי כחלק מתוכנית מולטילטרלית. שווייץ סיפקה לאזרחי אוגנדה באותה התקופה גם סיוע הומניטרי - הן אם באופן פרטני והן אם דרך ארגונים בינלאומיים שונים. ב-1988, שווייץ יצרה תוכנית יחד עם אוגנדה על מנת לצמצם את ההפסדים האוגנדיים בתעשיית הקפה, כתוצאה משפל במחירי הקפה.

על פי הלשכה השווייצרית המרכזית לסטטיסטיקה, בסוף שנת 2015 התגוררו באוגנדה 114 אנשים בעלי אזרחות שווייצרית.

## נציגויות דיפלומטיות
* שווייץ אינה מיוצגת באוגנדה בדרג השגרירות. שווייץ מיוצגת באוגנדה בדרג הקונסולרי באמצעות קונסוליה רשמית שהיא מחזיקה בקמפלה, בירת המדינה. שווייץ האמינה את השגרירות שהיא מחזיקה בניירובי, בירת קניה הסמוכה, על אוגנדה.
* אוגנדה אינה מיוצגת בשווייץ בדרג השגרירות. אוגנדה מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ז'נבה.

## קישורים חיצוניים
* Bilateral relations Switzerland–Uganda, אתר משרד החוץ של שווייץ

## הערות שוליים

קטגוריה:ערכים ללא קטגוריות פיזיות - יחסי חוץ
הונדה דומני

**הונדה דומני** (ביפנית: **ホンダ・ドマーニ**, באנגלית: **Honda Domani**) היא מכונית משפחתית מתוצרת יצרנית הרכב היפנית **[[הונדה]]**, אשר יוצרה בין השנים 1992–2000 ביפן.

## דורות "הונדה דומני"
* דור ראשון - יוצר בין השנים 1992–1997.
* דור שני - יוצר בין השנים 1997–2000.

## "הונדה דומני"

* 4 דלתות.
* 5 נוסעים.
* מנוע קדמי.
* מנוע בנזין.
* סוג הנעה: הנעה קדמית.

### רמות גימור "דור שני"
* "DX".
* "LX".
* "EX".

## תמונות

קובץ: 1992 Honda Domani 01.jpg| "הונדה דומני", שנת 1992
קובץ: Honda Domani 1992 Rear.jpg| "הונדה דומני", שנת 1992
קובץ: Honda domani vi f.jpg| "הונדה דומני", דור ראשון
קובץ:Honda Domani 1997 2.jpg | "הונדה דומני", שנת 1997
קובץ: Honda Domani 1997 1.jpg| "הונדה דומני", שנת 1997


## ראו גם
* הונדה

## קישורים חיצוניים

* 
* 

## הערות שוליים

קטגוריה:מכוניות משפחתיות
דומני
קטגוריה:דגמי מכוניות שהושקו ב-1992
קטגוריה:כלי רכב יפניים
ישיבה על עץ

[ממוזער|מפגינים בישיבה על עץ - מחאת עצי ה[אלון בברקלי (קליפורניה), 2008.]]
**ישיבה על עץ** היא דרך מחאה או פעולה ישירה של פעילי איכות הסביבה נגד כריתת עצים. הפעילים יושבים על עצים המועמדים לכריתה, לרוב על משטח קטן שהוצב בין ענפיו, מתוך הנחה שהכורתים יעדיפו לא לסכן חיי אדם. תומכי המחאה מספקים לפעילים על העצים מזון וציוד.

רוב המקרים של מחאה בישיבה על עץ הסתיימו בהצלחת המחאה, וכריתת העצים נמנעה. עם זאת, היו מספר מקרים בצפון קליפורניה בהם הממשל המקומי העסיק צוותים של מטפסים, שעלו על העצים ופינו את פעילי המחאה.

## מקרים ידועים של ישיבה על עץ
* מחאת וולר קריק, אוסטין, טקסס, 22 באוקטובר 1969.
* מחאה נגד כריתת עצי אולמוס בסטוקהולם, שוודיה, מאי 1971.
* מחאה נגד כריתת עצים בפארק יער פוראורה, ניו זילנד, 1978. הכריתה בוטלה.
* מחאה נגד כריתת עצי אשוח דאגלס בשטח היער הלאומי וילאמט, מדינת אורגון, ארצות הברית, 1985. מחאה זו הולידה את תנועת כדור הארץ תחילה!
* מחאה נגד סלילת כביש M11 בלונדון, דצמבר 1993. מפגינים ישבו במשך ארבעה חודשים על עץ ערמונים בן 250 שנה שיועד לכריתה. ב-7 בדצמבר פונו על ידי כוח משטרה מיוחד, והעץ נכרת.
* מחאה נגד כריתת עצים לאורך החוף המערבי (ניו זילנד), אפריל 1997. חברת הכריתה פגעה במפגינים בעזרת הליקופטר, כנראה במזיד.
* מחאה נגד כריתת עץ סקוויה נאה בשם "לונה" בהמבולדט, קליפורניה, 1997 עד 1999. הפעילה ג'וליה באטרפליי היל התפרסמה בכך שישבה על העץ מעל לשנתיים (738 יום). בזכותה גויס הסכום שנדרש כדי למנוע את הכריתה.
* מחאת עצי האלון בברקלי (קליפורניה), משנת 2006 עד 2008, אחד האירועים הארוכים ביותר של ישיבה על עץ. ארבעה פעילים ישבו על עץ במשך 21 חודשים במחאה על כריתת עצי אלון בשטח שיועד למתקני ספורט של אוניברסיטת קליפורניה בברקלי. הפעילים נכנעו לאחר שהאוניברסיטה קיבלה אישור כריתה מבית המשפט.
* מחאת פארק המבורג, 2009 עד 2010. חברה אירופאית תכננה כריתת 400 עצים להנחת תשתית לתחנת כוח. קבוצת מחאה בשם Robin Wood ישבה על העצים במשך שלושה חודשים, והכריתה בוטלה.
* מחאת יער נורדריין-וסטפאליה, 2012. חלקים מהיער העתיק יועדו לכריתה ובמקומם מתוכננת הקמת מכרה פחם. המחאה נמשכת לסירוגין עד היום.
* מחאת הסן, ינואר עד נובמבר 2018. באזור הסן תוכננה כריתת עצים כדי לסלול כביש מהיר שיוביל לנמל התעופה הבינלאומי של פרנקפורט. פעילי Robin Wood ישבו על העצים במשך מספר חודשים. המחאה הצליחה, והכביש נסלל במסלול חלופי.

## קישורים חיצוניים

## הערות שוליים

קטגוריה:דרכי מחאה
קטגוריה:אקטיביזם
קובלסקי

**קובלסקי** (**Kowalski**) הוא שם משפחה.

קטגוריה:שמות משפחה
קטגוריה:שמות משפחה פולניים
ברבי דרימטופיה (סדרת טלוויזיה)

**ברבי דרימטופיה** (באנגלית: **Barbie Dreamtopia: The Series**, "ברבי דרימטופיה: הסדרה") היא סדרת טלוויזיה אמריקאית מונפשת לילדים, מסוגת פנטזיה וקומדיה, המבוססת על הזיכיון "ברבי דרימטופיה", זיכיון הלוקח חלק בסדרת הבובות "ברבי" שמיוצר על ידי מאטל. הסדרה נוצרה על ידי ג'וליה פיסטור וסול אנדרו בלינקוף, בוימה על ידי ערן לזר, והופקה על ידי Mattel Creations, כאשר הנפשתה נעשתה באולפני סנובול בישראל.

הסדרה הופצה במקור החל מ-26 במאי 2017 עד 1 באפריל 2018 באתר "YouTube Kids", ולאחר מכן באתר "יוטיוב". לאחר הפצתה באתרים, הסדרה החלה את שידוריה בטלוויזיה ב-24 בספטמבר 2018 בארצות הברית ברצועת "KidsClick" שבבעלות Sinclair Broadcast Group. בישראל הסדרה שודרה בדיבוב עברי בערוץ הילדים החל מ-15 באוקטובר 2019 עד ה-21 בנובמבר באותה שנה. לסדרה הופקה עונה אחת הכוללת 26 פרקים באורך 10 דקות.

## תקציר העלילה
הסדרה עוקבת אחר צ'לסי, ילדה עליזה ואחותה הצעירה של ברבי, אשר בכל פרק מגיעה לעולם הקסום של דרימטופיה, שם היא עוברת הרפתקאות לא שגרתיות, פוגשות יצורים קסומים ולומדת שיעור חשוב לחיים. כשהדמויות נמצאות בעולם האמיתי ההנפשה היא ממוחשבת, ואילו שהן בדרימטופיה ההנפשה היא מסורותית.

## דמויות
* **צ'לסי** – אחותה הקטנה של ברבי. אוהבת להשתמש בדמיון שלה.
* **האני** – כלבלבת המחמד של צ'לסי. מתוקה ואופטימית.
* **אוטו / הנסיך נוטו** – השכן של צ'לסי, אשר מדמיינת אותו בדרימטופיה בתור "הנסיך נוטו". תמיד חושב על עצמו ואז על אחרים.
* **[[ברבי]]** – אחותה הגדולה של צ'לסי, אשר מדמיינת אותה בדרימטופיה בתור נסיכה.

## מדבבים
הדיבוב העברי בוים על ידי אפי בן ישראל, והופק על ידי ענבר שטגר עזרא.

בנוסף דיבבו בדיבוב העברי גילן שחף, טליה ברקאי, ערן מור, אלונה אלכסנדר, איתי סולומון, אורי ולצמן ויובל גרבש.

## פרקים

## הפקה
הסדרה הוכרזה לראשונה באוקטובר 2016, כאשר נאמר שיופקו לה 52 פרקים והיא תופץ בסתיו 2017. לבסוף הופקו לסדרה 26 פרקים, אשר החלו את הפצתם באביב 2017. הסדרה הופקה על ידי Mattel Creations האמריקאית, כאשר הנפשתה, הכוללת גם הנפשה ממוחשבת וגם הנפשה מסורותית, נעשתה באולפני סנובול הישראלים.

## קישורים חיצוניים

* "ברבי דרימטופיה", במיזם "אישים" לתיעוד היצירה הישראלית

## הערות שוליים

קטגוריה:סדרות טלוויזיה אמריקאיות לילדים
קטגוריה:סדרות ברבי
קטגוריה:סדרות הנפשה אמריקאיות
קטגוריה:סדרות הנפשה ממוחשבת
קטגוריה:סדרות פנטזיה אמריקאיות
קטגוריה:סדרות קומדיה אמריקאיות
קטגוריה:ערוץ הילדים: תוכניות רכש
קטגוריה:סדרות טלוויזיה אמריקאיות שעלו לשידור בשנת 2017
קטגוריה:תוכניות טלוויזיה באנגלית
The Tragedy of Today's Gays

**The Tragedy of Today's Gays** (בעברית: **הטרגדיה של ההומוסקסואלים של ימינו**) הוא ספר עיון שנכתב ב-2005 על ידי המחזאי, הסופר ופעיל זכויות הלהט"ב האמריקאי לארי קרמר. הספר בא מנאום שנשא באולם קופר יוניון שבעיר ניו יורק שבמדינת ניו יורק שבארצות הברית ב-21 בנובמבר 2004. בנאומו, קרמר קורא להומוסקסואלים וללסביות לפעול, להתאחד כקהילה ולאמץ אורח חיים בטוח יותר. הנאום הוביל למחאה, יומיים לאחר מכן, כנגד הגנרל האמריקאי פיטר פייס, יו"ר המטות המשולבים, שכינה בעבר את ההומוסקסואליות כ"לא מוסרית".

לפני שנאם קרמר, נאמה הסופרת היהודייה-אמריקאית נעמי וולף.

## תקציר
קרמר מסביר שזה היה הנאום הקשה ביותר שכתב אי פעם. ג'ורג' ווקר בוש נבחר מחדש על אזור ה"ערכים המוסריים", ששימש כסינקדוכה לגברים הומוסקסואלים וללסביות.

תרופות המטפלות בסימפטומים של HIV או איידס לא מרפאות וכי השפעותיהן המקלות לא יחזיקו מעמד לנצח. הוא קורא להומוסקסואלים וללסביות לזכור את אלו שנלחמו למען זכויות האנשים הסובלים מאיידס ולזכויות הלהט"ב.

קרמר מצטט את מחקרו של העיתונאי ביל מוירס , ומניח את המאבק למען זכויות להט"ב בתוך מבנה אי השוויוני הסוציו-אקונומי בארצות הברית, וקובע כי האנשים העשירים ביותר בארצות הברית מסורים לא רק להשמדת הזכויות וחייהם של מיעוטים עניים, גזעיים, ולא נוצרים, אך גם של גברים הומוסקסואלים ולסביות. הוא חושף כי ב-1971 יצר שופט בית המשפט העליון של ארצות הברית לעתיד לואיס פאוול תוכנית "להחזיר את אמריקה להישרדות לשוק החופשי. לא דמוקרטיה. מיזם חופשי." כחלק ממניפסט פאוול, השמרנים באמריקה יצרו יסודות להפוך את אחת המדינות הליברליות בעולם ל"צבא פיראטים קלאסי, גזעני, הומופובי ואימפריאלי". האיידס פעל לטובתם של השמרנים, שכן "החלומות הפרועים ביותר שלהם אז התחילו להתגשם. החבר'ה נעלמו והם עשו את זה לעצמם", מה שהוביל את קרמר למסקנה הבאה: .

## ביקורת
העיתון האמריקאי הבוסטון גלוב תיאר את הנאום כ"הרצאה נוקשה אך אמיתית". חוזה אנטוניו ורגאס , עיתונאי שכתב בוושינגטון פוסט, כינה את קרמר כ"צעקה בלתי נלאית" ותיאר את הספר כ"פולמוס נרחב שקורא לפעולה, עם כעס, תסכול ומרגש." הספר צוטט על ידי הקרן הספרותית למבה  כראיה לכך שקרמר פרץ "קרקע חדשה בתחום הספרות וההוצאה לאור הלהט"בית", והוביל את הקבוצה לכבודו בפרס חלוץ.

## קישורים חיצוניים
* 

## הערות שוליים

קטגוריה:ספרי 2005
קטגוריה:ספרים אמריקאיים
קטגוריה:ספרות להט"ב
קטגוריה:ספרי עיון אמריקאיים
קטגוריה:לארי קרמר
הקבלת פני רבו ברגל

**הקבלת פני רבו** היא מצווה לעלות ולבקר את רבו בשבתות, בחגים ובימים טובים. יש שכתבו שמצווה זו אינה נוהגת בזמן שבית המקדש חרב.

## מקור
בתלמוד למדו מצווה זו מדבריו של בעלה של האישה השונמית כאשר שמה פניה ללכת אל אלישע, באחד מימי החול, לאחר שבנה שנולד לה בזכות ברכת אלישע מת,

לאור העובדה שהחיוב נלמד מפסוק בספרי הנביאים, לכאורה התוקף שלו הוא מדברי קבלה, וכך כתב רבי יעקב יהושע פלק. אולם, לדעת החתם סופר תוקף המצווה (לגברים) הוא מדאורייתא, והוא לומד זאת מהפסוק העוסק בעלייה לרגל:  – "את" לרבות תלמידי חכמים.

## טעם
מלשן הרמב"ן משמע שטעם המצווה הוא מדיני תלמוד תורה, שכתב שם שיש לילך לרב על מנת 'ללכת אל החכמים ואל הנביאים לשמוע דברי השם'.

אמנם מלשון הרמב"ם ועוד משמע שהחיוב הוא מטעם לחלוק כבוד לרבו על ידי שעולה לבקרו.

באחרונים כתבו כמה חילוקי דינים בין שיטות אלו, כגון האם מכלל החיוב אף ללמוד מהרב, או שהחיוב הוא רק לעלות ולבקר.

## פרטי ההלכות
כתב במגן אברהם שאף אישה חייבת במצווה זו.

החיוב להקביל את פני רבו, הוא בשבת בראשי חודש ויום טוב וכן ברגלים.אמנם כתב במגן אברהם שגם בימי החול מקיים מצווה, אף שאינה חובה.

לדעת רבי יחזקאל לנדא (ה'נודע ביהודה') הטעם שהחיוב הוא דווקא בזמנים אלו הוא שבימים שיש בהם קרבן מוסף יש בהם גם תוספת קדושה, וגם על הרב נוסף אז שפע להשפיע על תלמידו.

בספר שבט סופר כתב שהחיוב אינו דווקא לרבו שמלמדו תורה, וניתן להקביל אף את גדול הדור.

בשם מהרי"ד מבעלזא הובא לבאר הטעם שמצווה זו לא נזכרה להלכה, מאחר שאין לגור בקרבה לרבו, ובמקרה שאינו יכול לחזור באותו היום לביתו מבואר בתלמוד שפטור ממצוה זו.

## חשיבות
מצוות 'הקבלת פני רבו', נזכרת פעמים אחדות בתלמוד ובהלכה כדוגמה למצווה שדוחה איסורים שונים. למשל, הותר לעבור אל רבו ביום הכיפורים בתוך מים, ואף התירו לעבור בהם בחזרה לביתו, מפני שאם לא נתיר לו לחזור ימנע מללכת.

כמו כן נאמר בתלמוד ש'ההולך להקביל פני רבו בחג הסוכות פטור ממצוות סוכה', מאחר שהעוסק במצווה פטור מן המצווה.

הריטב"א כתב שזמן הקבלת פני רבו תלוי בקרבה למקום הרב:

## כיום
לדעת הנודע ביהודה בזמן הזה שאין בית המקדש קיים מצווה זו אינה נוהגת. טעמו הוא, שאין מצוות עליית לרגל נוהגת בזמן הזה, וכדי שלא יהיה כבוד רבו מרובה מכבוד שמים, אין חיוב לעלות ולראות את פני רבו.
אמנם כתב בסיום דבריו:

אמנם לדעת אחרונים אחרים אף בזמן הזה ישנה מצווה זו של הקבלת פני רבו. בספר מנחת אליהו מסיק דאף אם אין חיוב בזמן הזה, מכל מקום וודאי יש בדבר מצווה קיומית, והמקביל פני רבו נחשב כעוסק במצווה. לדעת רבי יהונתן אייבשיץ בזמן בית המקדש החיוב היה להקביל בשבת וראש חודש, ובזמן הזה שאין חיוב לעלות לרגל לירושלים חייב להקביל פני רבו.

בספר 'אורחות רבינו' כתב בשם הסטייפלר שמצוות הקבלת פני רבו נהגה רק בזמן שלמדו בעל פה, אבל בזמן הזה שלומדים מספרים אין דין של "רב מובהק" ולכך אין חיוב הקבלת פני רבו.

מדי שנה קודם חג הסוכות וחג הפסח ישנם פרסומים שונים על מעמדי קיום מצוות 'הקבלת פני רבו'. כך למשל מתקיים טקס הקבלת פני הרבנים הראשיים לישראל, וכן אצל רבני ערים, ראשי ישיבות, אדמו"רים ועוד.

## קישורים חיצוניים
* הקבלת פני רבו ברגל באתר עולמות
* הערך "הקבלת פני רבו" באתר המכלול
* הרב אליעזר מלמד, הקבלת פני רבו ברגל בספרו פניני הלכה

## הערות שוליים

קטגוריה:מצוות הנוהגות בזמן הזה
קטגוריה:דברי קבלה
קטגוריה:מנהגים יהודיים: חגים
קטגוריה:עלייה לרגל
טקס פרס אמי לבידור בפריים טיים ה-70

**טקס פרס אמי לבידור בפריים טיים ה-70** (באנגלית: **70th Primetime Emmy Awards**) להענקת פרס אמי של האקדמיה האמריקאית לטלוויזיה, אומנויות ומדעים  (ATAS) למיטב תוכני הטלוויזיה ששודרו בשעות הפריים טיים של שנת 2018 נערך בתיאטרון מיקרוסופט שבלוס אנג'לס, קליפורניה, ב-17 בספטמבר 2018 באירוחה של רשת NBC.
טקס זה היה בעל הרייטינג הנמוך בהיסטוריה עד לאותה שנה של פרס אמי, עם רק 10.2 מיליון צופים בטקס המרכזי, ירידה של כ-10.5% מהרייטינג של טקס פרס אמי לבידור בפריים טיים ה-69 שנערך ב-2017.

טקס פרס אמי האומנותי לבידור בפריים טיים ה-70, המשלים לטקס זה, נערך בין ה-8 ל-9 בספטמבר.

## זכיות ומועמדויות
[שמאל|ממוזער|150px|[ביל היידר, השחקן הראשי הטוב ביותר בסדרת קומדיה]]
[שמאל|ממוזער|150px|[רייצ'ל ברוסנהאן, השחקנית הראשית הטובה ביותר בסדרת קומדיה]]
[שמאל|ממוזער|150px|[מת'יו ריס, השחקן הראשי הטוב ביותר בסדרת דרמה]]
[שמאל|ממוזער|150px|[קלייר פוי, השחקנית הראשית הטובה ביותר בסדרת דרמה]]
[שמאל|ממוזער|150px|[דארן כריס, השחקן הראשי הטוב ביותר במיני-סדרה או בסרט]]
[שמאל|ממוזער|150px|[רג'ינה קינג, השחקנית הראשית הטובה ביותר במיני-סדרה או בסרט]]
[שמאל|ממוזער|150px|[הנרי וינקלר, שחקן המשנה הטוב ביותר בסדרת קומדיה]]
[שמאל|ממוזער|150px|[אלכס בורסטיין, שחקנית המשנה הטובה ביותר בסדרת קומדיה]]
[שמאל|ממוזער|150px|[פיטר דינקלג', שחקן המשנה הטוב ביותר בסדרת דרמה]]
[שמאל|ממוזער|150px|[טנדי ניוטון, שחקנית המשנה הטובה ביותר בסדרת דרמה]]
[שמאל|ממוזער|150px|[ג'ף דניאלס, שחקן המשנה הטוב ביותר במיני-סדרה או בסרט]]
[שמאל|ממוזער|150px|[מריט ובר, שחקנית המשנה הטובה ביותר במיני-סדרה או בסרט]]

### תוכניות

### משחק
#### שחקנים ראשיים

#### שחקני משנה

### בימוי

### כתיבה

### תוכניות ורשתות עם המועמדויות הרבות ביותר

;תוכניות וסרטים שקיבלו מספר מועמדויות:

width="20px"|

;רשתות עם מספר מועמדויות:

### תוכניות ורשתות עם הזכיות הרבות ביותר

;תוכניות וסרטים שקיבלו מספר מועמדויות:

width="20px"|

;רשתות עם מספר זכיות:

## פרטי הטקס
### מציגי הפרסים

### הופעות ביניים

### מחוות הזיכרון

* אנתוני בורדיין
* אריתה פרנקלין
* בוב שילר 
* ביל דיילי 
* ברוס מרגוליס 
* ברט ריינולדס
* ברני קייסי 
* ג'ון מאהוני 
* ג'ון מקיין
* ג'ים נייבורס 
* ג'ימי ניקרסון 
* ג'רי ואן דייק 
* דייוויד אוגדן סטירז 
* דייוויד קסידי
* דיק אנברג 
* דלה ריס 
* הארי אנדרסון 
width="20px"|

* הנרי בולינגר 
* יו הפנר
* יו וילסון 
* לי מילר
* מונטי הול
* מיצי שור 
* מריאן ריס 
* ניל סיימון
* סוזן פטמור גיבס 
* סטיבן בוצ'קו
* פול יונגר וויט 
* קרייג זאדאן 
* רג אי. קאת'י 
* רוברט גיום
* רוז מארי
* שרלוט ריי
* תאד ממפורד 

## קישורים חיצוניים
* 

## הערות שוליים

70
אליסה למונייה

**אליסה למונייה** (בצרפתית: **Élisa Lemonnier**; 24 במרץ 1805 – 5 ביוני 1865) הייתה פמיניסטית ואשת חינוך צרפתייה.

## ביוגרפיה
מרי-ג'וליין-אליסה גרימייל נולדה בעיירה במחוז טארן למשפחת נוצרים פרוטסטנטים מהאצולה המקומית. אביה נפטר כאשר היא הייתה צעירה והיא גדלה עם אמה וסבתה.

בבית הספר המקומי היא פגשה את בעלה שהיה פרופסור לפילוסופיה ובשנת 1831 הם התחתנו. הזוג הצעיר היה בין תומכי רעיונות של קלוד-אנרי דה סן-סימון והם עסקו בתעמולה של רעיונות שלו בבית הספר. לאחר מספר שנים הם עזבו לבורדו בו שארל למונייה עסק במשפטים ואליסה למונייה הקדישה את עצמה לניהול הבית וגידול ילדים.

לאחר כ-10 שנים בבורדו, בעלה קיבל מינוי בחברת רכבות בבעלות משפחת רוטשילד ומשפחה עברה לפריז. בפריז הם הצטרפו לתומכי סן-סימון ואליסה למונייה הייתה פעלה בתחום זכויות נשים. ביחד עם מספר פעילות נוספות כמו אז'ן ניבוייט (Eugénie Niboyet), פאולין רולנד (Pauline Roland), ז'אן דראוון (Jeanne Deroin) וסוזן וואלקין היא הצטרפה למאבק לתעסוקה הוגנת לנשים.

לאחר אירועי אביב העמים אליסה למונייה הקימה Société de protection maternelle (ארגון להגנת נשים). תוך זמן קצר היא הבינה שנשים לא יכולים להשיג עבודה הולמת בגלל העדר הכשרה מקצועית. היא הקימה בית ספר ראשון בצרפת להשכלה מקצועית לנשים בשנת 1862. בית הספר הוקם בעזרת אלכסנדר דיומא האב ומשפחת רוטשילד. הלימודים היו בתשלום ומשך הלימודים היה שלוש שנים. לאחר הצלחה של הרעיון תוך זמן קצר הוקם בית ספר שני. בתי ספר של אליסה למונייה זכו להצלחה ובשנת 1878 תערוכה העולמית של פריז זכו למשליית זהב. תוך זמן קצר בתי ספר מסוג זה הוקמו במדינות אירופה נוספות.

אליסה למונייה נפטרה בשנת 1860 לאחר מחלה.

## קישורים חיצוניים

* ספר על חייה 

קטגוריה:פמיניסטיות צרפתיות
קטגוריה:צרפתים שנולדו ב-1805
קטגוריה:צרפתיות שנולדו ב-1805
קטגוריה:נפטרות ב-1865
קטגוריה:צרפתים שנפטרו ב-1865
אמרז

**אמרז בע"מ** היא חברה פרטית ישראלית בתעשיית הפלסטיק. החברה ייצרה במהלך השנים שלל מוצרי פלסטיק, ומשנת 2019 היא מתמקדת בייצור בקבוקים לתעשיית המשקאות הקלים.

מנכ"לית החברה החל מיוני 2019 היא ליעד הר־לב, שהחלה את עבודתה בחברה במחלקת מערכות המידע.

## היסטוריה
את החברה לייצור מוצרי פלסטיק, שנקראה G.G.T, הקים בשנת 1938 בדרום תל אביב המהנדס וולף טייכר. בשנת 1948 עבר המפעל לבני ברק. המפעל ייצר חלקי מקררים, צידניות, אריזות מזון ועוד. בשנת 1958 רכשה אמפא 50% מהחברה, ושם החברה שונה ל"אמגט". בשנת 1983 הקימה אמפא את מפעל "אמרז" בבני ברק, שעסק בייצור בקבוקים. בשנת 1986 עבר מפעל אמרז לראשון לציון והפך ליצרן מוביל של בקבוקי פלסטיק. בשנת 1994 רכשה "אמרז" את "אמגט". בשנת 1997 עבר מפעל "אמגט" לאשדוד. 

בשנת 2010 נחתם מזכר הבנות למכירת "אמרז" לחברת "קרגל" תמורת 475 מיליון ש"ח, אך בסופו של דבר העסקה לא יצאה לפועל.

בסוף שנת 2017 מנתה החברה שמונה מחלקות ייצור, שעסקו במגוון טכנולוגיות לייצור מוצרי פלסטיק. בשנת 2018 החליטה החברה לסגור או למכור חמש מתוך שמונה מחלקות אלה, צעד שהיה כרוך בפיטורי עובדים רבים. אחדים מקווי הייצור, של קופסאות, חמגשיות ומכלי פלסטיק, נמכרו למתחרה, חברת מוצרי שלם מקיסריה. 

בתחילת 2018 היו בעלי החברה חברת אמפא (50%), החברה המרכזית לייצור משקאות קלים (20%), רמי שלו (10%) ובעלי מניות נוספים (20%).

בשנת 2019 החלה החברה בפעילות של העתקת מפעל החברה בראשון לציון לאשדוד.

## קישורים חיצוניים
* 
* אמרז בע"מ, בפורטל "מפעלים"
*  Amraz Plastic LTD, באתר יוטיוב
*  התאחדות התעשיינים - "אמרז", באתר יוטיוב
* 

## הערות שוליים

קטגוריה:תעשייה פלסטית בישראל
קטגוריה:ראשון לציון: חברות
מאנדה (שפה)

**מאנדה** (באנגלית: **Manda**) היא שפה דראווידית דרומית-מרכזית שבטית. השפה מדוברת באזור אודישה שבהודו. עד לשנת 1964 מוסדות האקדמיה המערביים כלל לא ידעו על קיומה של השפה.

## קישורים חיצוניים
*קישור לאתר המראה היכן שפות ממשפחת הגונדי-קואי מדוברות. הדגל הצפוני מסמן את שפת המאנדה 

## הערות שוליים

קטגוריה:הודו: שפות
קטגוריה:שפות דראווידיות
קונדה

**קונדה** או **קונדה-דורה** (באנגלית: **Konda**) היא שפה דראווידית דרומית-מרכזית שבטית. השפה מדוברת על ידי שבט הקונדה-דורה, שגרים במספר מחוזות באודישה ואסאם שבהודו. בשנת 1981 היו לשפה כ-28,000 דוברים אך המספר התמעט עם הזמן וכיום השפה נמצאת בסיכון.

לקונדה-דורה יש שני ניבים: הקונדה-דורה וקובי. הניבים השונים דומים זה לזה ב-83% ושניהם דומים ב-28% לטלוגו. לשפה יש גם מערכת כתיבה ייחודית, שפותחה בסוף המאה ה-20 על ידי הבלשנית ההודית פראסנה סרי, אך למרות זאת רוב דוברי השפה אינם יודעים קרוא וכתוב.

## קישורים חיצוניים
*קישור לאתר המראה היכן שפות ממשפחת הגונדי-קואי מדוברות. הדגל הדרומי מסמן את שפת הקונדה 

קטגוריה:הודו: שפות
קטגוריה:שפות דראווידיות
Aviv Geffen

***Aviv Geffen*** הוא אלבום האולפן ה-11, והאלבום הבינלאומי הראשון, של הזמר הישראלי אביב גפן, שיצא ב-19 באוקטובר 2009 בממלכה המאוחדת.
כמה מחברי ההרכב בלאקפילד תרמו את חלקם בנגינה באלבום: ספי אפרתי על הבס, תומר זי על התופים, ערן מיטלמן על הקלידים וסטיבן וילסון על הגיטרה.

השיר "It's Cloudy Now" מהווה תרגום לשירו של גפן "עכשיו מעונן", ונמצא גם באלבום הבכורה של בלאקפילד.

## רשימת רצועות

## השתתפו באלבום (הגרסה הבריטית)
*אביב גפן - שירה, גיטרה, פסנתר, קלידים, מלוטרון, קסילופון.
*דייוויד אנדרו סיטק - בס (1), גיטרות (1), תופים (1), קלידים (1).
*דן בראון - קולות רקע (1).
*טרבור הורן - בס (2,6,8), קולות רקע (2), קלידים (5).
*אש סואן - תופים (2,6,8).
*פיל פלמר - גיטרה אקוסטית (2,4), גיטרות (5).
*ג'יימי מוהוברק - קלידים (2,5).
*אלכס - קולות רקע (2,4,8).
*סטיבן וילסון - גיטרות (3,6,8), גיטרות אקוסטיות (3), קולות רקע (8).
*ערן מיטלמן - קלידים (3,9,10).
*ספי אפרתי - בס (3,9,10).
*תומר זי - תופים (3,9,10).
*רוג'ר מקגין - גיטרת 12 מיתרים (4).
*פיט מארי - קלידים (6).
*לואיס ז'רדים - כלי הקשה (6).
*הראל בן עמי - גיטרות (9).
*קיד - גיטרות (10).
*מייק גרסון - פסנתר (11).

## קישורים חיצוניים

קטגוריה:אלבומי אביב גפן
קטגוריה:אלבומים באנגלית
קטגוריה:אלבומי פופ-פאנק
קטגוריה:אלבומי רוק אלטרנטיבי
קטגוריה:אלבומי פוסט פאנק
פנגו (שפה)

**פנגו** (באנגלית: **Pengo**) היא שפה דראווידית דרומית-מרכזית שבטית. השפה מדוברת באזור אודישה שבהודו וכמעט כל דוברי השפה מדברים גם אורייה באופן שוטף. השפה נכתבת באלפבית אורייה.

## קישורים חיצוניים
*קישור לאתר המראה היכן שפות ממשפחת הגונדי-קואי מדוברות. הדגל המרכז - מערבי מסמן את שפת הפנגו 

## הערות שוליים

קטגוריה:הודו: שפות
קטגוריה:שפות דראווידיות
קטגוריה:אודישה
רון תומר

**רון תומר** (נולד ב-10 באפריל 1966) הוא תעשיין ישראלי, בעלים ומנכ"ל משותף של חברת תרופות "אוניפארם" וחבר המועצה של ארגון הרוקחות בישראל. כיהן כנשיא התאחדות התעשיינים, ונשיא נשיאות המגזר העסקי בישראל.

## ביוגרפיה
רון תומר נולד בתל אביב בשנת 1966 לשושנה וזבולון תומר, מייסדי אוניפארם. הוא בעל תואר ראשון ברוקחות מהאוניברסיטה העברית בירושלים, תואר שני במנהל עסקים מאוניברסיטת תל אביב ותואר דוקטור ברוקחות מאוניברסיטת לונדון.

תומר הוא בעלים ומנכ"ל משותף של אוניפארם, אשר מפתחת, מייצרת ומשווקת תרופות גנריות ומעסיקה מעל 220 עובדים.

## עשייה ציבורית
תומר שירת כחבר בנשיאות התאחדות התעשיינים בישראל במשך שש שנים ועמד במשך שמונה שנים בראש קמפיין "מיוצר בישראל", שמטרתו לקדם את הרכישה של מוצרים מתוצרת ישראל, וכן עמד בראש ועדת הכלכלה והרגולציה של ההתאחדות. בשנת 2020 נבחר לנשיא התאחדות התעשיינים.

בזמן פעילות של נשיאות המעסיקים והעסקים בישראל כיהן כיו"ר נשיאות המעסיקים והעסקים בישראל.

לאחר המיזוג בשנת 2014 בין נשיאות המעסיקים והעסקים יחד עם נשיאות המגזר העסקי בישראל הוחלט שתומר יכהן כנשיא נשיאות המגזר העסקי בישראל ודובי אמיתי יכהן כיו"ר נשיאות המגזר העסקי בישראל.

עם כניסתו לתפקיד נשיא התאחדות התעשיינים פרצה מגפת הקורונה, והתאחדות התעשיינים נדרשה לתרום את חלקה בהתמודדות עם מצב לא שגרתי זה.

במהלך מלחמת חרבות ברזל ועם התארכות המלחמה, החלו חרמות שונות כנגד התעשייה הישראלית. במסגרת תפקידו כנשיא התאחדות התעשיינים הוביל מהלך נגד החלטת נשיא צרפת עמנואל מקרון למנוע מחברות ישראליות להשתתף בתערוכת הנשק הימי יורונייבל. במסגרת המאבק בהחלטה הוגשה תביעה בבית המשפט בצרפת כנגד החלטת הנשיא מקרון, ובית המשפט פסק לאפשר לחברות ישראליות להשתתף בתערוכה.

במלחמת חרבות ברזל יצאה התאחדות התעשיינים בקריאה משותפת, יחד עם התנועה הקיבוצית, תנועת הקיבוץ הדתי, תנועת המושבים והתאחדות חקלאי ישראל, להפחתת ההתנגדות בקרב מקבלי ההחלטות לקיום עסקה לשחרור החטופים.

בינואר 2026 הסתיימה כהונתו כנשיא התאחדות התעשיינים.

בדצמבר 2025 הוענק לו אות יקיר HIT מכון טכנולוגי חולון.

## חיים אישיים
רון תומר נשוי ואב לשלוש בנות, בהן העיתונאית עמית תומר.

## קישורים חיצוניים

* אתר אוניפארם
* רון תומר, באתר התאחדות התעשיינים
* 
* 

## הערות שוליים

קטגוריה:בוגרי האוניברסיטה העברית בירושלים
קטגוריה:בוגרי אוניברסיטת לונדון
קטגוריה:מנכ"לים ישראלים
קטגוריה:נשיאי התאחדות התעשיינים
קטגוריה:דירקטורים ישראלים
קטגוריה:ישראלים שנולדו ב-1966
קואי

ממוזער|אישה משבט הקהונד
**קואי** (באנגלית: **Kui**; ב**קואי**: **କୁଇ**) היא שפה דראווידית דרומית-מרכזית שבטית. השפה מדוברת באזור אודישה שבהודו והיא אחת משתי השפות המדוברות על ידי שבט הקהונד יחד עם קובי. השפה נמצאת במקום ב29 מבין השפות המדוברות ביותר בהודו נכון לשנת 1991. השפה קרובה לשפת הגונדי והקובי.

## הגיית השפה
### תנועות
בקואי יש חמש תנועות קצרות וחמש תנועות קצרות, המאפיין המרכזי של השפות הדראווידיות. בטבלה התנועות רשומות באלפבית פונטי בינלאומי על מנת להקל על קריאתן.

## קישורים חיצוניים

* פסטיבל הטוקי פאראב של שבט הקהונד
* קישור לאתר המראה היכן שפות ממשפחת הגונדי-קואי מדוברות. הדגל המרכזי מסמן את שפת הקואי 

## הערות שוליים

קטגוריה:הודו: שפות
קטגוריה:שפות דראווידיות
קטגוריה:אודישה
עומד על נייר

"**עומד על נייר**" הוא אלבומו השלישי של הזמר-יוצר אביתר בנאי, שהופץ בשנת 2005. האלבום זכה למעמד של אלבום זהב.

## רקע
בנאי עבד על האלבום במשך ארבע שנים. במהלך התקופה הלך והתקרב אל המסורת, שינוי רוחני שהתבטא בתמונת העטיפה, שבה הוא מצולם חבוש כיפה גדולה. בשנת 2004 נישא בנאי, ובאותה שנה נולד בנו הבכור.

בדצמבר 2004 יצא הסינגל הראשון מתוך האלבום, "תחרות כלבים", השיר הראשון של בנאי לאחר שש שנות שתיקה. סינגלים נוספים מהאלבום היו "מתנות", "פקק תנועה" ו"שוב אני לבד". בחג פורים 2005, יצא האלבום, שאותו הפיק גיל סמטנה. על האלבום כתב בנאי באתרו הרשמי: .

האלבום זכה לביקורות נלהבות ונכנס למקום הראשון במצעדי המכירות מייד עם צאתו. מספר חודשים לאחר מכן, בנובמבר 2005, הגיע למעמד אלבום זהב. עם צאת האלבום חזר בנאי להופיע, הן במקומות אינטימיים הן במקומות גדולים, עם להקת הליווי שניגנה איתו באלבום.

## רשימת רצועות

## השתתפו באלבום
*אביתר בנאי - שירה, קולות רקע (1,5,8,10), גיטרה חשמלית (3,4,14), קלידים (14), פסנתר (1,2,3,5,8,11,12,13), טמבורין (2).
*אהוד בנאי - גיטרה אקוסטית (3), מפוחית (9).
*גל אפלרויט - גיטרה אקוסטית
*אמיר צורף - גיטרה חשמלית
*עמוס עבר-הדני - גיטרה חשמלית (4,12).
*ערן פורת - תופים (1–13), שייקר (10), תוף מרים (1,9,11).
*גיל סמטנה - עיבודים והפקה מוזיקלית, קולות רקע (1,2,5,8,10), בס (1,2,4-6,8-10), קונטרבס (3,7,11-13), קלידים (4,11,13).
*נועם הלוי - קונגס (4), תוף מרים (3).
*סיון שביט - קולות רקע (4).
*מוטי ביקובסקי - גיטרה חשמלית (1,6,9-11).
*צח דרורי - פסנתר (6,13).
*חזי ניר - קרן יער (7).
*רועי אזולאי - סקסופון (12).
*דור מגן - טרומבון (12).
*אדי קוקסין - חצוצרה (12).
*טל אייזנברג - ויולה (1,3,5,6,8,12,13).
*שרון כהן - כינור (1,3,5,6,8,12,13).
*אסף מעוז - כינור (1,3,5,6,8,12,13).

## קישורים חיצוניים
* 
* 
*

קטגוריה:אלבומי אביתר בנאי
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי זהב בישראל
קטגוריה:אלבומי חברת הד ארצי
קובי (שפה)

ממוזער|אישה משבט הקהונד
**קובי** (באנגלית: **Kuvi**) היא שפה דראווידית דרומית-מרכזית שבטית. השפה מדוברת באזורים אודישה ואנדרה פרדש, שבהודו, והיא אחת משתי השפות המדוברות על ידי שבט הקהונד יחד עם קואי. השפה קרובה לשפת הגונדי והקואי.

## הגיית השפה
### תנועות
בקואי יש חמש תנועות קצרות וחמש ארוכות, המאפיין העיקרי של השפות הדראווידיות. בטבלה התנועות רשומות באלפבית פונטי בינלאומי על מנת להקל על קריאתן, לכל תנועה בטבלה יש גרסה קצרה וגרסה ארוכה.

### דקדוק
#### הווה

#### עבר

## קישורים חיצוניים
* פסטיבל הטוקי פאראב של שבט הקהונד

קטגוריה:ערכים שבהם תבנית בריטניקה אינה מתאימה
קטגוריה:הודו: שפות
קטגוריה:שפות דראווידיות
קטגוריה:אודישה
קטגוריה:אנדרה פרדש
יוליה אניקייבה

**יוליה סרגייבנה אניקייבה** (נולדה ב-26 במרץ 1969 בלנינגרד) היא עסקנית ספורט וספורטאית רוסייה לשעבר, כיהנה כנשיאת התאחדות הכדורסל הרוסית בשנים 2013–2015. בשנת 2017, הורשעה בתיק הונאה במהלך עבודתה בראשות התאחדות הכדורסל. הוכרזה כמבוקשת על ידי הרשויות הפדרליות ברוסיה.

## ביוגרפיה
מילדותה עסקה בחתירה. היא בוגרת המכון הממלכתי לספורט על שם לסגאפט בשנת 1993. סיימה את לימודיה בבית הספר הגבוה לעסקים באוניברסיטת מוסקבה על שם לומונוסוב בשיווק ותכנון אסטרטגי. בשנת 1998, קיבלה תואר שני במנהל עסקים והיא גם בוגרת הפקולטה למשפטים במכון למשפטים במוסקבה משנת 2009.

מאז 1995 היא עבדה בחברות מסחריות ומילאה תפקידים בכירים. בשנת 2003 הקימה את סוכנות השיווק JSA שמקיימת אירועי ספורט ובידור. הסוכנות ארגנה אירועים בינלאומיים שהוקדשו ליום העיר במוסקבה.

בשנת 2005 השתתפה בבחירות לראשות הפדרציה הרוסית לספורט חתירה. בשנת 2008 מונתה למנכ"לית איגוד כדורסל הסטודנטים ברוסיה, לאחר מכן מונתה לסגנית הנשיא. בשנת 2010 היא הפכה לחברה בוועד המנהל של האיגוד ובדצמבר 2011, היא הפכה למשנה למנכ"ל ליגת VTB.

ב-12 ביולי 2013 נבחרה לתפקיד ממלאת מקום נשיא התאחדות הכדורסל הרוסית (RBF) עד מהרה פיטרה את המנהל הכללי של נבחרת הגברים הרוסית אולג אושקוב, ואת המאמן פוטיוס קציקאריס, שבמכתב פתוח האשים את אנייקייבה בהתערבות בעבודתו. הבחירות לנשיאות שהתקיימו באוגוסט 2013 לוו בוויכוח סוער. ברם, אניקייבה השיגה 97 קולות לעומת 63 משהשיגה יריבתה סבטלנה אברוסימבה.

בדצמבר 2013 בית המשפט הכיר בתוצאות הבחירות נשיא כלא לגיטימיות, לאחר מכן המשיכה אניקייבה להוביל את הפדרציה כממלאת מקום. במהלך עבודתה, נבחרות הגברים והנשים של רוסיה נכשלו באליפות אירופה בשנת 2013 ולא השתתפו במונדובאסקט 2014 מכיוון שהתאחדות הכדורסל לא קיבלה את הכרטיס החופשי. בנוסף, ההתאחדות נקלעה לסכסוך כספי עם המועדונים הרוסיים, בשל הדרישה מהם לשלם שכר טרחה עבור אישור שחקנים זרים. במקביל, נשמר שכרם של השופטים.

אנדריי קירילנקו, שהחליף את אנייקייבה באוגוסט 2015 כנשיא ההתאחדות, ביקש מרשויות אכיפת החוק הפדרליות לחקור את הגנבות והמעילות שהתרחשו בהתאחדות במהלך עבודתה של קודמו. בדצמבר 2015 נפתח תיק פלילי בגין הונאה בהיקף גדול במיוחד ואניקייבה הואשמה בחתימה על עסקאות הונאה עם יזמים בודדים, שכתוצאה מהן הפסידה ההתאחדות 44 מיליון רובל. באוקטובר 2017 דן בית המשפט את אנייקייבה לארבע שנים ושישה חודשים במושבת עונשין, אך הנאשמת נמלטה ממאסר ורשויות אכיפת החוק הכניסו אותה לרשימת המבוקשים. במקביל, היא שלחה מכתב לתקשורת והסבירה את בריחתה משום שלטענתה הורשעה על לא עוול בכפה.

## חיים אישיים
היא נשואה ואם לשלוש בנות.
## הערות שוליים

קטגוריה:ספורטאיות רוסיות
קטגוריה:עסקני כדורסל
קטגוריה:עסקני ספורט רוסים
קטגוריה:רוסיות שנולדו ב-1969
קטגוריה:רוסים שנולדו ב-1969
אלאר

**אלאר** (באנגלית: **Allar**) היא שפה דראווידית לא מסווגת המדוברת בקרלה שבהודו. השפה נמצאת בסיכון ולא מוכרים שום ניבים של השפה. השפה דומה ב-61% למלאיאלאם וב-51% לטמילית. רוב דוברי השפה אינם יודעי קרוא וכתוב וכמות דוברי השפה היודעים קרוא וכתוב היא פחות מ-1%.

## הערות שוליים

קטגוריה:הודו: שפות
קטגוריה:שפות דראווידיות
באזיגאר

**באזיגאר** (באנגלית: **Bazigar**) היא שפה דראווידית לא מסווגת המדוברת על ידי שבט הבאזיגאר בעיקר באזורים פנג'אב, הריאנה ואוטר פרדש שמדרום לצ'אנדיגאר שבהודו. על אף שהשפה היא שפה דראווידית, לשפה יש דמיון רב לפנג'אבי וראג'סטאני. לבאזיגאר פונולוגיה זהה לפנג'אבי מלבד החוסר בעיצור חכי, חוכך, אטום ועיצור סדקי, חוכך, אטום. רוב דוברי השפה אינם יודעי קרוא וכתוב וכמות דוברי השפה היודעים קרוא וכתוב היא פחות מ-1%.

## קישורים חיצוניים

* 


## הערות שוליים

קטגוריה:הודו: שפות
קטגוריה:שפות דראווידיות
עונת 2019/2020 בליגת העל בכדורגל נשים

**עונת 2019/2020 ב[[ליגת העל בכדורגל נשים]]** הייתה העונה ה-22 של ליגות כדורגל הנשים בישראל תחת אחריות הההתאחדות לכדורגל בישראל. העונה נפתחה ב-21 בנובמבר 2019 והופסקה ב-13 במרץ 2020 בעקבות התפרצות נגיף הקורונה בישראל. מ.כ. רמת השרון הוכרזה כאלופה ואף קבוצה לא ירדה ליגה.

## משתתפות ופורמט הליגה
הקבוצה שסיימה ראשונה בליגה הלאומית בעונת 2018/2019 והצטרפה לליגת העל לקראת עונה זו הייתה מכבי בנות עמק חפר.

הליגה הסדירה תכלול 8 קבוצות שישחקו ביניהן במשך 2 סיבובים בני 7 משחקים כל אחד - 14 מחזורים בסך הכל. לאחר מכן תפוצל הליגה לפלייאוף עליון ופלייאוף תחתון (בכל פלייאוף 4 קבוצות שישחקו ביניהן במשך 2 סיבובים בני 3 משחקים כל אחד) שיכללו תוספת של 6 מחזורים לעונה הסדירה ובסה"כ 20 מחזורים. על ניצחון במשחק מוענקות שלוש נקודות, ונקודה בודדת מוענקת על תיקו.

## מהלך העונה
עקב מחלוקת בין משרד הספורט לבין התאחדות לכדורגל ולקבוצות ליגת העל לנשים, לא הועברו תקציבים לקבוצות והיה ספק אם העונה תיפתח כלל. הקבוצות איימו בהשבתת הליגה ופנו לבג"ץ בטענה להפליה מגדרית. לאחר הדיון בבג"ץ ועוד לפני שנקבע פסק הדין בנושא הסכים משרד הספורט להעביר את התקציבים שהתחייב אליהם ובעקבות כך הקבוצות הסכימו לפתוח את הליגה. כיוון שהחלטה זו התקבלה במועד מאוחר מאוד, הקבוצות לא הספיקו להיערך בזמן ופתיחת העונה נדחתה לסוף נובמבר.

במהלך העונה הסדירה הפתיעה העולה החדשה, מכבי בנות עמק חפר, כשהצליחה לסיים במקום הרביעי ולהעפיל לפלייאוף העליון. עם סיום העונה הסדירה וכשבוע לפני תחילת הפלייאוף, הוחלט על הפסקת הליגה עד להודעה חדשה בעקבות התפרצות נגיף הקורונה בישראל.

ב-14 באפריל הודיעה ההתאחדות לכדורגל על הפסקת הליגה ומ.כ. רמת השרון הוכרזה כאלופה בפעם השנייה בתולדותיה וייצגה את המדינה במוקדמות ליגת האלופות.

## קבוצות
הליגה כללה 8 קבוצות, 7 ששיחקו בליגה בעונת 2018/2019, אליהן הצטרפה מכבי בנות עמק חפר שהעפילה מהליגה הלאומית.

## טבלת הליגה בסיום העונה הסדירה

## ראו גם
*גביע המדינה בכדורגל נשים 2019/2020

## קישורים חיצוניים
* עונת 2019-2020 ליגת על נשים, באתר ההתאחדות לכדורגל בישראל

## הערות שוליים

קטגוריה:עונות בליגה העליונה בכדורגל נשים בישראל
קטגוריה:תחרויות כדורגל ב-2019
קטגוריה:תחרויות כדורגל ב-2020
קטגוריה:2019 בישראל: כדורגל
קטגוריה:2020 בישראל: כדורגל
קטגוריה:אירועי ספורט שהושפעו ממגפת הקורונה
קאדאר (שפה)

**קאדאר** (באנגלית: **Kadar**) היא שפה דראווידית דרומית המדוברת באזורים קרלה וטמיל נאדו שבהודו. כמות דוברי השפה יורדת והיא נמצאת בסיכון. כ-51% מדוברי קאדאר כשפת אם בקרלה יודעים קרוא וכתוב וכ-56% מדוברי השפה בטמיל נאדו יודעים קרוא וכתוב.

## הערות שוליים

קטגוריה:הודו: שפות
קטגוריה:שפות דראווידיות
ליהיא רז

**ליהיא רז** (נולדה ב-14 בספטמבר 2003) היא מתעמלת ישראלית, זוכת מדליית ארד באליפות אירופה (2020) וזוכת מדליית כסף בגביע העולם (2025) בתרגיל קרקע, אלופת ישראל (2019, 2022 ו-2023) ואלופת המכביה ה-21. ייצגה את ישראל בשתי אולימפיאדות (טוקיו 2020 ופריז 2024).

ב-2021 נבחרת לרשימת "30Under30" של "פורבס ישראל".

## ביוגרפיה
רז נולדה בניו יורק להוריה הישראלים, תמי והשף ניצן רז. בגיל חודשיים הוריה חזרו עמה לישראל. היא גדלה ברמת השרון ובוגרת תיכון אלון.

רז החלה להתאמן בהתעמלות כשהייתה בת 6 במועדון מגוונים ברמת השרון בהדרכתה של מורן קלפנר.

### 2017
ב שנערכה בשנת 2017, זכתה במדליית זהב בתרגיל קרקע לנערות.

### 2018
באליפות ישראל לנערות שנערכה בשנת 2018 זכתה במדליית כסף בתרגיל קרקע ומדליית ארד בתרגיל קפיצות. בטורניר העפלה האירופאי לאולימפיאדת הנוער בואנוס איירס שנערך בבאקו, אזרבייג'ן ב-23 ביוני סיימה במקום 26 בקרב רב ולא העפילה לאולימפיאדת הנוער. באליפות אירופה לנערות שנערכה באוגוסט סיימה במקום 59 בתחרות הקרב רב.

### 2019
#### אלופת ישראל
באליפות ישראל שנערכה באוגוסט 2019 היא זכתה ב-4 מדליות, 3 זהב ו-1 כסף. מדליות זהב בקרב רב בתוצאה של 46.350 נקודות, בתרגיל קרקע ובתרגיל מקבילים מדורגים ומדליית כסף בשולחן קפיצות.

### 2020
באליפות אירופה שנערכה במרסין, טורקיה בשנת 2020 זכתה במדליית ארד בתרגיל קרקע בתוצאה של 12.750 נקודות ובכך הייתה למתעמלת הישראלית הראשונה שזוכה במדליה באליפות אירופה. בשלב המוקדמות היא קבעה תוצאה של 12.933 נקודות ועלתה מהמקום השישי..

### 2021
באולימפיאדת טוקיו היא סיימה במקום 59 בתחרות הקרב-רב בתוצאה של 50.399 נקודות (קפיצות: 13.899 נק', מקבילים מדורגים: 11.700 נק', קורה: 12.066 נק' וקרקע: 12.400 נק').

### 2022
ב שנערכה ביולי 2022 היא זכתה בשתי מדתיות זהב. מדליות זהב בקרב רב אישי בתוצאה של 51.1 נקודות נק', לפני חנה שטראוס מארצות הברית (46.350 נק') ויולי גולן ארנון מישראל (44.8 נק') ובתחרות הקבוצתית וכן באליפות ישראל בקרב-רב

### 2023
באליפות ישראל שנערכה ביולי 2023 היא זכתה בקרב רב אישי בתוצאה של 47.483 נקודות, לפני נגה שליט ואמיליה בביץ'. היא נבחרה להשתתף במשחקים האולימפיים באוגוסט 2024 לאחר שהעפילה אליהם באליפות העולם בהתעמלות מכשירים לשנת 2023.

### 2024
באולימפיאדת פריז, סיימה רז במקום 31 בתחרות הקרב-רב, ו-25 בשקלול של שתי מתעמלות לכל מדינה כאשר קיבלה ציון משוקלל של 51.632 נקודות; 13.666 בתרגיל הקפיצות, 12.833 בתרגיל המקבילים המדורגים, 12.300 בתרגיל הקורה ו-12.833 בתרגיל הקרקע.

### 2025
בגביע העולם שנערך בקוטבוס בפברואר 2025 זכתה במדליית כסף בתרגיל קרקע, בציון 12.93 נקודות ובמקבילים סיימה במקום שביעי.

## תארים והישגים
ב-2021 נבחרת לרשימת "30Under30" של "פורבס ישראל".

## קישורים חיצוניים

* 

## הערות שוליים

קטגוריה:מתעמלות אולימפיות ישראליות
קטגוריה:אלופות ישראל בהתעמלות
קטגוריה:פורבס 30Under30: ישראל
קטגוריה:משתתפים ישראלים באולימפיאדת טוקיו (2020)
קטגוריה:משתתפות ישראליות באולימפיאדת טוקיו (2020)
קטגוריה:משתתפים ישראלים באולימפיאדת פריז (2024)
קטגוריה:משתתפות ישראליות באולימפיאדת פריז (2024)
קטגוריה:אלופי ישראל בהתעמלות
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:בוגרות תיכון אלון (רמת השרון)
קטגוריה:בוגרי תיכון אלון (רמת השרון)
קטגוריה:עולים בשנות ה-2000
קטגוריה:רמת השרון: אישים
קטגוריה:מתעמלות באולימפיאדת טוקיו (2020)
קטגוריה:ישראליות שנולדו ב-2003
קטגוריה:ישראלים שנולדו ב-2003
דייזי קנדי

**דייזי פאולר קנדי** (באנגלית: **Daisy Fowler Kennedy**; 16 בינואר 1893 – 30 ביולי 1981) הייתה כנרת קונצרטים ילידת אוסטרליה.

## חייה
### לימודים
קנדי נולדה בבורה בורה, 160 ק"מ צפונית לאדלייד, להורים ממוצא סקוטי ואירי. אביה, ג'וזף א. קנדי, היה מנהל בית ספר יסודי ונשיא איגוד המורים של בתי הספר הציבוריים בדרום אוסטרליה" במשך שלוש שנים למדה בקונסרבטוריון אלדר באדלייד אצל הרמן הייניקה. בהמשך למדה שנה באופן פרטי אצל אוטאקר סבצ'יק בווינה והמשיכה לעוד שנתיים במֵייְסְטֶר-שוּלֶה בווינה.

### קריירה
קנדי הופיעה בלונדון בשנת 1911 והרבתה במסעות קונצרטים באירופה, בארצות הברית, באוסטרליה ובניו זילנד.

### משפחה
ב-15 באפריל 1914 נישאה לפסנתרן היהודי יליד אוקראינה בנו מויסביץ'. בתם, תפאורנית התיאטרון טניה מויסביץ' נולדה בדצמבר של אותה שנה. לאחר גירושיה ממויסביץ', נישאה קנדי למחזאי והמשורר האנגלי ג'ון דרינקווטר.

קנדי הייתה דודנית של הצ'לן לורי קנדי, ולפי כך היא קשורה גם אל בנו של לורי, הצ'לן ג'ון קנדי, ואל נכדו, הכנר נייג'ל קנדי.

## קישורים חיצוניים

## הערות שוליים

קטגוריה:נגנים אוסטרלים
קטגוריה:כנריות
קטגוריה:ילידות 1893
קטגוריה:אוסטרליות שנפטרו ב-1981
קנדי
אופיר נצר

**אופיר נצר** (נולדה ב-13 במאי 1996) היא מתעמלת ישראלית, אלופת ישראל לשנת 2018 ואלופת המכביה (2017) במכשיר הקפיצות.

## קריירה
אופיר נצר נולדה וגדלה במושב מולדת. האליפות אירופה בשנת 2013 אשר נערכה במוסקבה, סיימה נצר במקום הרביעי בגמר מכשיר הקפיצות עם ציון ממוצע של 14.166 נקודות.

בשנת 2017, זכתה נצר במדליית זהב במכשיר הקפיצות במכביה העשרים עם תוצאה של 13.438 נקודות.

בשנת 2018 זכתה נצר במדליית הזהב במכשיר הקפיצות בטורניר סומבטהיי מסבב גביע העולם כאשר סיימה עם ציון ממוצע של 13.600 נקודות, זאת לאחר שהעפילה לגמר מהמקום השמיני. באותה השנה זכתה נצר באליפות ישראל בקרב-רב עם תוצאה של 47.550 נקודות. נצר גם זכתה במדליות זהב על כל ארבעת המכשירים באליפות זו.

באליפות העולם 2021 שנערכה ביפן, סיימה נצר במקום השישי בגמר מכשיר הקפיצות כאשר סיימה עם ציון ממוצע של 13.616 נקודות. לגמר היא העפילה מהמקום השמיני במוקדמות עם ציון ממוצע של 13.516 נקודות והפכה למתעמלת הישראלית הראשונה שמעפילה לגמר באליפות עולם.

במאי 2025 הודיעה על פרישה מהחיים התחרותיים.

## חייה האישיים
נצר היא בוגרת תואר ראשון בחינוך וחברה, עם התמחות בספורט ב

## קישורים חיצוניים

* אופיר נצר באתר התאחדות ההתעמלות הבינלאומית

## הערות שוליים

קטגוריה:אלופות ישראל בהתעמלות
קטגוריה:בוגרי תיכון עמק חרוד
קטגוריה:בוגרות הקריה האקדמית אונו
קטגוריה:בוגרי הקריה האקדמית אונו
קטגוריה:מולדת (מושב): אישים
קטגוריה:ישראליות שנולדו ב-1996
קטגוריה:ישראלים שנולדו ב-1996
רומן ארוטי

**רומן ארוטי** הוא רומן שנכתב על התפתחות קשר רומנטי באמצעות אינטראקציה מינית. המין הוא חלק מובנה מהסיפור, צמיחת הדמויות והתפתחות מערכת היחסים. לאינטראקציה המינית ברומן ארוטי יש משמעות שהיא מעבר לביטוי של מערכת היחסים בין הגיבורים. המין הוא משמעותי לעלילה, בין אם היא נסובה סביבו כי הגיבורים עוברים תהליך רגשי שקשור למין או שהמין מבטא מערך תפקידים שחשוב לעלילה.

לא כל רומן שיש בו מין הוא בהכרח רומן ארוטי, אבל בכל רומן ארוטי יש מין ולרוב הרבה ממנו.

## נושאי הרומן
ברומן ארוטי, הרומן הוא מוקד העיקרי של קו העלילה, הוא מאופיין בתכנים מינים, לרוב התכנים מפורשים לפרטי פרטים ומכילים מילים גסות, כך שהקורא יכול לדמיין את הסיטואציה ולהבין בדיוק מה הולך. הרומן הארוטי, מוציא את הקורא מעבר לחדר השינה המסורתי ופותח עולם שהיה חסום בפניו.

הרומן יכול להכיל אלמנטים שונים מתתי הז'אנר האחרים של הרומן הרומנטי ומצבים שונים, כמו: פנטזיה, אימה, רומן היסטורי להט"ב מסתורין, הומור, מותחן, רומן על טבעי, מדע בדיוני, רומן ויקטוריאני, רומן מערבי, BDSM (רך), מין אנאלי ועוד. בסופו של דבר, הכל הולך ברומן הארוטי, כל עוד הוא נשמע לחוקי הרומן הרומנטי.
## רומן ארוטי אפל
רומן ארוטי אפל הוא תת-ז'אנר ברומן הארוטי והוא נוגע לרוב בנקודות רגישות ואסורות בחברה, בספרים הללו יש אלמנט ארוטי חושני ובו זמנית מעוות, כמו: חטיפות, אלימות (פיזית, מילולית או מינית), עינויים, זנות, גילוי עריות, מין ללא הסכמה או הסכמה בכפייה, פנטזיות אונס, סטוקינג, סחר במין, עבדות מינית, BDSM קשה, התנקשות, רוצחים סדרתיים, נקמה וכל דבר שיכול להתפרש כטאבו בחברה.
## ההבדלים בין רומן ארוטי לבין ארוטיקה
**רומן ארוטי** כולל דמויות מפותחות, קו העלילה הוא סיפור אהבה מרכזי עם אפשרות לעלילות משנה, המין ממלא תפקיד עמוק במסע של הדמויות לעבר האהבה. הדמויות הראשיות ברומן יכולות להתקיים גם בלי המין זמן רב אך יגרם להם סבל רב בעקבות כך. בסופו של הרומן הארוטי, הזוג הראשי "מנצח" את כל התלאות שעברו והם חיים באושר ועושר (HEA - Happily Ever After).

**ארוטיקה ([[פורנוגרפיה]])** אף על פי שהיא דומה לרומן הארוטי, היא סיפור בו המין ממלא תפקיד מרכזי ללא קו עלילה. לדמות יכולים להיות שותפים רבים לאורך כל קו העלילה, המין סתמי יותר - הוא ללא השלכות והמשתתפים בדרך כלל לא גומרים יחד. בסופו של דבר, שני הצדדים מתרחקים ולא נפגשים שוב. סיפורים אלה בדרך כלל קצרים שכן אין קו עלילה שמחזיק את הסיפור.

## ראו גם
* רומן רומנטי
* ספרות ארוטית

## קישורים חיצוניים
* רומן ארוטי באתר הוצאת אהבות
* רומנים ארוטים באתר goodreads
* רומן רומנטי ותתי הז'אנר שלו באתר של הRWA, איגוד הסופרים הרומנטיים של אמריקה
* מהי רומנטיקה ארוטית? על ידי סילביה דיי, 2005
* ההבדל בין רומן ארוטי לארוטיקה על ידי קנדיס גלימר, ינואר 2014
*מה זה בכלל רומנטיקה אפלה? על ידי יעל כהן, דצמבר 2018

קטגוריה:סוגות ספרותיות
קטגוריה:BDSM בספרות
קטגוריה:ארוטיקה
טקס פרס אמי לבידור בפריים טיים ה-69

**טקס פרס אמי לבידור בפריים טיים ה-69** (באנגלית: **69th Primetime Emmy Awards**) להענקת פרס אמי של האקדמיה האמריקאית לטלוויזיה, אומנויות ומדעים  (ATAS) למיטב תוכני הטלוויזיה ששודרו בשעות הפריים טיים של שנת 2017 נערך בתיאטרון מיקרוסופט שבלוס אנג'לס, קליפורניה, ב-17 בספטמבר 2017 באירוחה של רשת CBS.
את הטקס אירח הקומיקאי סטיבן קולבר. בטקס צפו 11.4 מיליון צופים, באחוזי צפייה דומים לטקסים בשנים הקודמות.

טקס פרס אמי האומנותי לבידור בפריים טיים ה-69, המשלים לטקס זה, נערך בין ה-9 ל-10 בספטמבר.

## זכיות ומועמדויות
[שמאל|ממוזער|150px|[דונלד גלובר, השחקן הראשי הטוב ביותר בסדרת קומדיה]]
[שמאל|ממוזער|150px|[ג'וליה לואי דרייפוס, השחקנית הראשית הטובה ביותר בסדרת קומדיה]]
[שמאל|ממוזער|150px|[סטרלינג קיי בראון, השחקן הראשי הטוב ביותר בסדרת דרמה]]
[שמאל|ממוזער|150px|[אליזבת מוס, השחקנית הראשית הטובה ביותר בסדרת דרמה]]
[שמאל|ממוזער|150px|[ריז אחמד, השחקן הראשי הטוב ביותר במיני-סדרה או בסרט]]
[שמאל|ממוזער|150px|[ניקול קידמן, השחקנית הראשית הטובה ביותר במיני-סדרה או בסרט]]
[שמאל|ממוזער|150px|[אלק בולדווין, שחקן המשנה הטוב ביותר בסדרת קומדיה]]
[שמאל|ממוזער|150px|[קייט מקינון, שחקנית המשנה הטובה ביותר בסדרת קומדיה]]
[שמאל|ממוזער|150px|[ג'ון ליתגו, שחקן המשנה הטוב ביותר בסדרת דרמה]]
[שמאל|ממוזער|150px|[אן דוד, שחקנית המשנה הטובה ביותר בסדרת דרמה]]
[שמאל|ממוזער|150px|[אלכסנדר סקארגארד, שחקן המשנה הטוב ביותר במיני-סדרה או בסרט]]
[שמאל|ממוזער|150px|[לורה דרן, שחקנית המשנה הטובה ביותר במיני-סדרה או בסרט]]

### תוכניות

### משחק
#### שחקנים ראשיים

#### שחקני משנה

### בימוי

### כתיבה

### תוכניות ורשתות עם המועמדויות הרבות ביותר

;תוכניות וסרטים שקיבלו מספר מועמדויות:

width="20px"|

;רשתות עם מספר מועמדויות:

### תוכניות ורשתות עם הזכיות הרבות ביותר

;תוכניות וסרטים שקיבלו מספר מועמדויות:

width="20px"|

;רשתות עם מספר זכיות:

## פרטי הטקס
את הטקס פתח המנחה סטיבן קולבר עם שיר ומונולוג שתיאר בהומור את מצבו הגרוע של העולם תחת הנשיא דונלד טראמפ. במהלך המונולוג, שון ספייסר, דובר הבית הלבן לשעבר, הופיע בו טען כי טקס האמי יהיה טקס האמי "עם כמות הצופים הגדולה ביותר אי פעם, נקודה." בפרודיה של האמירה של עצמו בדבר טקס ההשבעה של הנשיא טראמפ. גם בדיחות נוספות בהמשך הטקס ונאומי הזכייה של רבים מהזוכים עסקו בטראמפ. רופול שיחקה את תפקיד פסלון האמי בראיון דמה שנערך עם קולבר במהלך הטקס, בדומה לראיונות שמבצע בתוכנית האירוח שלו, לייט שואו עם סטיבן קולבר.

### מגישי הפרסים

### הופעות ביניים

### מחוות הזיכרון
שחקן ברודוויי, כריסטופר ג'קסון , הופיע עם השיר "As" של סטיבי וונדר.

* אגנס ניקסון 
* אד גרין 
* אדם וסט
* אלן ת'יק 
* ביל פקסטון
* בראד גריי 
* גארי גלסברג 
* גוון איפיל
* ג'ון ברנקר 
* ג'ון פוריי 
* ג'ון הרד 
* ג'ון הרט
* ג'יי תומאס 
* ג'יני גאן 
* גלן קמפבל
* ג'רי לואיס
* גרנט טינקר 
* דבי ריינולדס
* דון אולמייר 
* דון ריקלס
* ז'ה ז'ה גאבור
width="20px"|

* כריס בירד 
* מארש מקול 
* מייק קונורס
* מרטין לנדאו
* מרי טיילר מור
* מארק שלגל 
* מיגל פרר 
* נורמן ברוקו 
* נלסן אליס 
* סטנלי קאליס 
* סנדי גאלין 
* פאוורס בות' 
* פלורנס הנדרסון
* פרנק קוניגסברג 
* צ'אק בראיס 
* קארי פישר
* רוברט אוסבורן 
* רוברט ווהן
* רוג'ר איילס 
* רוג'ר מור
* ריצ'רד האטצ' 

## קישורים חיצוניים
* 

## הערות שוליים

קטגוריה:2017
69
המודיע (סדרת טלוויזיה)

**המודיע** (באנגלית: **Informer**) היא סדרת דרמה בריטית שיצרו וכתבו רורי היינס וסוהרב נושירבאני, בהפקת Neal Street Productions עבור ה-BBC. בסדרה בת ששת החלקים מככבים נבהאן ריזוואן ופאדי קונסידיין. שידור הסדרה החל בערוץ BBC One ב-16 באוקטובר 2018.

אמזון פריים וידאו הסכימו להפיץ את הסדרה מחוץ לממלכה המאוחדת ולאירלנד.

בבלגיה שודרה הסדרה בערוץ Canvas החל ב-27 באפריל 2019. בישראל שודרה הסדרה ב-yes הטלוויזיה בלוויין.

## תקציר עלילה
ראזה (נבהאן ריזוואן) הוא בריטי פקיסטני מדור שני שחי בלונדון, וגויס לשמש מודיע של המשטרה על ידי גייב (פאדי קונסידיין), קצין ביחידת CTSU האחראית על סיכול טרור.

## צוות השחקנים
* פאדי קונסידיין – סמל בילוש גייב ווטרס, קצין ביחידה לסיכול טרור. העבר של גייב רודף אותו מהתקופה שעבד כשוטר סמוי ביחידה המיוחדת של משטרת המטרופולין של לונדון. הוא מתאמץ לאזן בין העומס בעבודה לבין הזמן שהוא מקדיש לאשתו ולבתו.
* נבהאן ריזוואן – ראזה שאר, צעיר בריטי ממוצא פקיסטני שמגויס על ידי גייב לעבוד כמודיע שלו כדי לחשוף מידע אודות תא טרור הקשור לפיגוע חבלני שאירע בהולנד.
* בל פאולי – הבלשית הולי מורטן, קצינת משטרה צעירה שנבחרה להצטרף ליחידה המיוחדת ללוחמה בטרור, ועובדת בשיתוף עם גייב.
* שרון ד. קלארק – פקד בילוש רוז אסנטה
* רייס ג'ראם – נאזיר שאר, אחיו הצעיר של ראזה
* ארינזה קיני – סאל ברהימי
* רוג'ר ג'ין נסנגיומבה – דדיר חסן, בריטי זה שלושה דורות בן למשפחה סומלית, שמתידד עם ראזה. דדיר הוא סוחר סמים במזרח לונדון, וקשריו עם הטרוריסט החשוד מעוררים עניין אצל המפעיל של ראזה.
* ג'סיקה ריין – אמילי ווטרס, אשתו של גייב
* אליזבת ריידר – השופטת ספנסר
* סונטרה סרקר – סעידה שאר, אישה פקיסטנית שמתחזה לאמם של ראזה ונאזיר. 16 שנה לפני כן, כאשר פג תוקף הוויזה שלה היא נשארה לגדל את ראזה ונאזיר אחרי מותם אמם. גייב משתמש בחוסר החוקיות של שהייתה בבריטניה כדי לאיים על ראזה ולהכריח אותו לשמש מודיע.
* פול טילאק – חניף שאר, אביהם של ראזה ונאזיר.
* רוברט וייטלוק – השוטר ווראל
* ארשר עלי – אימרן עזיז, שוטר סמוי המשמש כמודיע של גייב.
* נל הדסון – שרלוט המפריז, חברתו של ראזה.

## פרקים

## הפקה
הסדרה ברובה צולמה בלונדון. ביתו של ראזה, והשכונה הבדיונית "ברידג'טאון" צולמו באזור תיימזמיד שבדרום-מזרח לונדון, ובסילברלוק אסטייט בסאות'רק.

בינואר 2018 נערכו צילומים בתחנת הרכבת שדוול ובבריק ליין שבשורדיץ'. בנין סילבר, שהיה בעבר מפעל Carlsberg-Tetley, שימש כמפקדה של היחידה ללוחמה בטרור. אתרי צילום נוספים היו בקראון קורטס בקינגסטון, בתנל גרין ובמעבורת תיימז קליפר.

## קישורים חיצוניים
* 

* 
* "המודיע" באתר epguides.com

## הערות שוליים

קטגוריה:סדרות דרמה בריטיות
קטגוריה:סדרות טלוויזיה בריטיות שעלו לשידור בשנות ה-2010
פוקימון אולטרה שמש ואולטרה ירח

**פוקימון אולטרה שמש ואולטרה ירח** (אנגלית: **Pokémon Ultra Sun and Ultra Moon**, יפנית: ポケットモンスター ウルトラサンウルトラムーン, רומאג'י: Poketto Monsutā Urutora San Urutora Mūn, מילולי: "Pocket Monsters: Ultra Sun & Ultra Moon") הם משחקי תפקידים שפותחו על ידי Game Freak, בהוצאת חברת פוקימון עבור הנינטנדו 3DS. המשחקים יצאו ברחבי העולם ב־17 בנובמבר 2017. הכותרים הם גרסאות משופרות של "פוקימון שמש וירח" עם קו עלילתי שונה. המשחקים הם הפרק השני בדור השביעי של משחקי התפקידים העיקריים עבור ה- Nintendo 3DS.

נכון לסוף שנת 2018, נמכר למעלה מ-8 מיליון עותקים של המשחק ברחבי העולם.

## עלילה
עלילת המשחקים מתרחשת באזור "אלולה" המבוסס על הוואי והם מציגים מספר פוקימונים חדשים. בדומה לכותרים הקודמים בסדרה, המשחק עוקב אחר מאמן צעיר במסע אימוני פוקימון ברחבי האזור.

המשחקים כוללים צורות חדשות של הפוקימון נקרוזמה, וכן זנים חדשים של חיות אולטרה.

## ביקורות
המשחק זכה לקבלת פנים חיובית, כאשר המבקרים שיבחו את התכונות הנוספות הכלולות ב"שמש וירח", אם כי חלקם מתחו ביקורת על כך שהוא דומה מדי למשחקים אחרים בסדרה.

## קישורים חיצוניים

* 

## הערות שוליים

קטגוריה:משחקי וידאו של פוקימון
קטגוריה:משחקי תפקידים ממוחשבים
קטגוריה:משחקי וידאו משנת 2017
קטגוריה:משחקי נינטנדו 3DS
קטגוריה:משחקי וידאו שפותחו ביפן
מפרץ היל

**מפרץ היל** (באנגלית: **Hill Bay**) הוא מפרץ רחב במזרח האי אונוור, בארכיפלג פאלמר, שבאנטארקטיקה.

אורכו של המפרץ 9 קילומטרים ורוחבו 4 קילומטרים.

המפרץ משרע בין נקודת ספלנצאני, לבין נקודת מיטשל.

אל המפרץ נשפכים הקרחונים גריגורוב, לאנק ומיטב.

## היסטוריה
### גילוי ומיפוי המפרץ
המפרץ מופה באופן חלקי על ידי היחידה ההידרוגרפית של האדמירליות של הממלכה המאוחדת, בין השנים 1951–1952.

### מקור השם
שמו של המפרץ ניתן לו על ידי הוועדה המייעצת לשמות אנטארקטיים של בריטניה.

המפרץ נקרא על שמו של לנארד סי. היל (Leonard C. Hill), שהשתתף במשלחות המחקר דיסקברי, כיהן כקצין בספינת המחקר המלכותית ויליאם סקורסבי בינואר – פברואר 1931 ובספינת המחקר המלכותית דיסקברי II בין השנים 1931 - 1939.

## קישורים חיצוניים

* מפרץ היל באתר הסקר הגאולוגי של ארצות הברית
* מפרץ היל באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור מפרץ היל, תוך סימון אתרים נוספים באזור באתר copernix

## הערות שוליים

היל